section_heading: Struktura
paragraph_text: Osim zbog svoje iznimne veličine, otkriće bakterije Thiomargarita magnifica važno je i zbog toga što zamagljuje granicu među prokariotima, organizmima koji nemaju staničnu jezgru, i eukariotima, koji imaju. Iako je T. magnifica bakterija, pa time i prokariot, ima membrane funkcijom slične staničnoj jezgri unutar kojih su pohranjeni DNK i ribosomi, koje su istraživači nazvali "pepinima".